

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.martā **Nr.129**

(prot. Nr.9, 17.§)

**Par atļauju uzstādīt vides objektu “Vides objekts, veltīts Latvijas un Polijas karavadoņiem, kas cīnījās par Latgales brīvību 1919.-1920.gados” Brīvības parkā, Slobodkā, Daugavpilī,** **uz Daugavpils pilsētas pašvaldības valdījumā esošās zemes vienības ar kadastra apzīmējumu 0500 009 0425, Daugavpilī**

Pamatojoties uz likuma „Par pašvaldībām” 4.pantu, 14.panta otrās daļas 3.punktu, 15.panta pirmās daļas 2. un 5.punktu, 21.panta pirmās daļas ievaddaļu, ievērojot likuma „Par pašvaldībām” 77.panta otrajā daļā noteikto, ka pašvaldības īpašums izmantojams attiecīgās administratīvās teritorijas iedzīvotāju vajadzību apmierināšanai, cita starpā nododot to publiskā lietošanā, izskatot Daugavpils pilsētas domes Pilsētbūvniecības un vides komisijas 2020.gada 11.februāra sēdes protokola izrakstu Nr.1, ievērojot to, ka zemes vienība ar kadastra apzīmējumu 0500 009 0425, Daugavpilī, ir pašvaldībai piekritīga zeme, ņemot vērā Daugavpils pilsētas domes Izglītības un kultūras komitejas 2020.gada 5.marta atzinumu, Daugavpils pilsētas domes Īpašuma komitejas 2020.gada 5.marta atzinumu, Domes Finanšu komitejas 2020.gada 5.marta atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atļaut Latvijas Poļu Savienības (reģ.Nr.40008002404) Daugavpils nodaļai “Promieņ”, reģ.Nr.90000191921, juridiskā adrese: Varšavas iela 30, LV-5404, Daugavpils, (turpmāk - Biedrība) sabiedriskajām vajadzībām uzstādīt vides objektu “Vides objekts, veltīts Latvijas un Polijas karavadoņiem, kas cīnījās par Latgales brīvību 1919.-1920.gados” Brīvības parkā, Slobodkā, Daugavpilī, (turpmāk – Vides objekts) uz Daugavpils pilsētas pašvaldībai piekritīgās zemes vienības ar kadastra apzīmējumu 0500 009 0425, Daugavpilī, 200 m2 platībā.
2. Noteikt, ka visus izdevumus, kas saistīti ar Vides objekta projektēšanu, izbūvēšanu, uzstādīšanu un Vides objektam piegulošās teritorijas labiekārtošanu sedz Biedrība.
3. Daugavpils pilsētas domes Īpašuma pārvaldīšanas departamentam nodrošināt līguma “Par vides objekta, veltīta Latvijas un Polijas karavadoņiem, kas cīnījās par Latgales brīvību 1919.-1920.gados” Brīvības parkā, Slobodkā, Daugavpilī, uzstādīšanu uz zemes vienības ar kadastra apzīmējumu 0500 009 0425, Daugavpilī (turpmāk – Līgums) sagatavošanu un organizēt tā noslēgšanu ar Biedrību.
4. Līgumā paredzēt, ka Biedrība:

4.1. Vides objekta uzstādīšanas ietvaros un vietā, atbild par visu tur esošo inženiertehniskās apgādes tīklu saglabāšanu;

4.2. ievēro zemes vienībai ar kadastra apzīmējumu 0500 009 0425 noteiktos apgrūtinājumus un aprobežojumus, ja arī tie nav ierakstīti zemesgrāmatā;

4.3. atbild par Vides objekta uzturēšanu.

Domes priekšsēdētājs *(personiskais paraksts)* A.Elksniņš